CELEX: 32012R0415
Language: ro
Date: 2012-05-15 00:00:00
Title: Regulamentul de punere în aplicare (UE) nr. 415/2012 al Comisiei din 15 mai 2012 de modificare pentru a 171-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida

16.5.2012   
            
            
               RO
            
            
               Jurnalul Oficial al Uniunii Europene
            
            
               L 128/7
            
         REGULAMENTUL DE PUNERE ÎN APLICARE (UE) NR. 415/2012 AL COMISIEI
   din 15 mai 2012
   de modificare pentru a 171-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida (1), în special articolul 7 alineatul (1) litera (a) și articolul 7a alineatul (5),
   întrucât:
   
               (1)
            
            
               Anexa I la Regulamentul (CE) nr. 881/2002 enumeră persoanele, grupurile și entitățile cărora li se aplică înghețarea fondurilor și a resurselor economice, în temeiul regulamentului menționat anterior.
            
         
               (2)
            
            
               La 7 mai 2012 și la 9 mai 2012, Comitetul pentru sancțiuni al Consiliului de Securitate al Organizației Națiunilor Unite a hotărât să elimine două persoane fizice de pe lista sa de persoane, grupuri și entități cărora ar trebui să li se aplice înghețarea fondurilor și a resurselor economice după analizarea cererilor de eliminare de pe listă prezentate de aceste persoane și a Rapoartelor cuprinzătoare ale Ombudsmanului întocmite în urma Rezoluției 1904(2009) a Consiliului de Securitate al Organizației Națiunilor Unite.
            
         
               (3)
            
            
               Prin urmare, anexa I la Regulamentul (CE) nr. 881/2002 ar trebui actualizată în consecință,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 mai 2012.
      
         
            Pentru Comisie, pentru președinte
         
         
            Șef al Serviciului Instrumente de Politică Externă
         
      
   
   
      (1)  JO L 139, 29.5.2002, p. 9.
   
      ANEXĂ
      Anexa I la Regulamentul (CE) nr. 881/2002 se modifică după cum urmează:
      
                  (1)
               
               
                  Se elimină următoarele mențiuni de la rubrica „Persoane fizice”:
                  „Kamal Ben Mohamed Ben Ahmed Darraji (alias Kamel Darraji). Adresă: Via Varzi 14/A - Busto Arsizio, Varese, Italia. Data nașterii: 22.7.1967. Locul nașterii: Menzel Bouzelfa, Tunisia. Cetățenie: tunisiană Pașaport nr: L029899 (pașaport tunisian emis la 14.8.1995, expirat la 13.8.2000). Alte informații: (a) Număr italian de identificare fiscală: (i) DDR KML 67L22 Z352Q, (ii) DRR KLB 67L22 Z352S; (b) A locuit în Italia din decembrie 2009. Data desemnării menționată la articolul 2a alineatul (4) litera (b): 23.6.2004.”
               
            
                  (2)
               
               
                  
                     „Ibrahim Abdul Salam Mohamed Boyasseer [alias (a) Abu Al-Banaan, (b) Ibrahim Bouisir, (c) Ibrahim Buisir; (d) Ibrahim Abdul Salem Mohamed Buisir; (e) Ibrahim Buwisir; (f) Ibrhm Buwisir]. Adresa: 20 Hillview Grove, Ballinteer, Dublin 16, Irlanda. Data nașterii: 1.9.1962. Locul nașterii: Benghazi, Libia. Cetățenie: (a) libiană, (b) irlandeză. Număr național de identificare: 6977094P (număr irlandez personal de servicii publice). Pașaport nr.: L038300 (pașaport irlandez eliberat în Dublin, Irlanda, la 4 septembrie 2002, anulat la 14 mai 2009). Data desemnării menționată la articolul 2a alineatul (4) litera (b): 4.2.2009.”